Un documento ye un soporte fisico u virtual disenyau y creyau especificament pa contener información y en cheneral tamién pa comunicar-la. Un documento puet contener información en forma de representación simbolica, esquematica u sensorial. En luengache corrient se fa referencia a los documentos que se presentan en papel en forma d'escritura, pero en sentito amplo se pueden presentar en soportes tan diversos como permita a tecnolochía y podemos tener documentos fonograficos, videograficos u en pachinas web. L'aparición d'a escriptura, y por tanto de documentos escritos, marca pa a historiografía o punto d'inflexión entre a prehistoria y a historia.